Ehdotus: neuvoston päätös ATK–EY-ministerineuvostossa vahvistettavasta Euroopan yhteisön kannasta AKT–EY-kumppanuussopimuksen liitteen II tarkistamista koskevaan päätökseen /* KOM/2009/0072 lopull. */





[pic] | EUROOPAN YHTEISÖJEN KOMISSIO | Bryssel 19.2.2009 KOM(2009) 72 lopullinen Ehdotus: NEUVOSTON PÄÄTÖS ATK–EY-ministerineuvostossa vahvistettavasta Euroopan yhteisön kannasta AKT–EY-kumppanuussopimuksen liitteen II tarkistamista koskevaan päätökseen (komission esittämä) PERUSTELUT 1. Ehdotetulla AKT–EY-kumppanuussopimuksen liitteen II muutoksella pyritään helpottamaan Euroopan investointipankin (EIP) omien varojen lainausta sellaisille AKT-maille, jotka kuuluvat voimakkaasti velkaantuneita köyhiä maita koskevan HIPC-aloitteen tai jonkin muun velanhoitokyvyn parantamiseen tähtäävän kansainvälisen järjestelyn piiriin. 2. Toimintatavan johdonmukaisuus EIP:n omien varojen lainauksen ja HIPC-aloitteen välillä edellyttää korkotukia koskevan joustavuuden lisäämistä, sillä korkotuki on tällä hetkellä rajattu omien varojen lainauksen osalta kolmeen prosenttiin. Monet EIP:n omilla varoilla rahoitetut julkisen sektorin toimet edellyttäisivät suurempia kuin kolmen prosentin korkotukia, jotta ne täyttäisivät kansainvälisesti sovitut tai vastaavat HIPC-aloitteen velanhoitokykyä koskevat ehdot. 3. Tällainen määräys on jo olemassa EIP:n hallinnoimien investointikehyksen varojen osalta (liitteessä II oleva 2 artikla). EIP haluaisi sen omia varoja koskevat määräykset (liitteessä II oleva 4 artikla) yhdenmukaisiksi investointikehystä koskevien määräysten kanssa. 4. AKT–EY-kumppanuussopimuksen 100 artiklan mukaisesti ministerineuvosto voi kehitysrahoitusyhteistyön AKT–EY-komitean suosituksen perusteella tarkistaa, tarkastella uudelleen ja/tai muuttaa sopimuksen liitteitä. 5. Tästä syystä komissio ehdottaa, että neuvosto tekee liitteenä olevan päätöksen ATK–EY-ministerineuvostossa vahvistettavasta Euroopan yhteisön kannasta. Ehdotus: NEUVOSTON PÄÄTÖS ATK–EY-ministerineuvostossa vahvistettavasta Euroopan yhteisön kannasta AKT–EY-kumppanuussopimuksen liitteen II tarkistamista koskevaan päätökseen EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 300 artiklan 2 kohdan toisen alakohdan, ottaa huomioon komission ehdotuksen, sekä katsoo seuraavaa: (1) Voidakseen helpottaa omien varojensa lainausta sellaisille AKT-maille, jotka kuuluvat voimakkaasti velkaantuneita köyhiä maita koskevan HIPC-aloitteen tai jonkin muun velanhoitokyvyn parantamiseen tähtäävän kansainvälisen järjestelyn piiriin, Euroopan investointipankki (EIP) ehdottaa, että AKT–EY-kumppanuussopimuksen liitettä II muutetaan. (2) Toimintatavan johdonmukaisuus EIP:n omien varojen lainauksen ja HIPC-aloitteen välillä edellyttää erityisesti korkotukien osalta joustavuuden lisäämistä, jotta kansainvälisesti sovitut tai vastaavat HIPC-aloitteen velanhoitokykyä koskevat ehdot täyttyisivät. (3) Tällainen määräys on jo olemassa EIP:n AKT–EY-kumppanuussopimuksen liitteessä II olevan 2 artiklan mukaisesti hallinnoimien investointikehyksen varojen osalta. (4) Tästä syystä olisi aiheellista yhdenmukaistaa AKT–EY-kumppanuussopimuksen liitteessä II olevassa 4 artiklassa vahvistetut EIP:n omia varoja koskevat määräykset investointikehystä koskevien määräysten kanssa, ON PÄÄTTÄNYT SEURAAVAA: Ainoa artikla ATK–EY-ministerineuvostossa vahvistettava Euroopan yhteisön kanta Cotonoun sopimuksen liitteen II muuttamiseen on liitteenä olevan AKT–EY-ministerineuvoston sopimuksen liitteen II muuttamista koskevan päätösluonnoksen mukainen. Tehty Brysselissä Neuvoston puolesta Puheenjohtaja LIITE Luonnos: AKT–EY-MINISTERINEUVOSTON PÄÄTÖS muutosten tekemisestä kumppanuussopimuksen liitteeseen II AKT–EY-MINISTERINEUVOSTO, joka ottaa huomioon Afrikan, Karibian ja Tyynenmeren valtioiden ryhmän, jäljempänä ’AKT-valtiot’, jäsenten sekä Euroopan yhteisön ja sen jäsenvaltioiden välisen Cotonoussa (Beninissä) 23 päivänä kesäkuuta 2000 allekirjoitetun ja Luxemburgissa 25 päivänä kesäkuuta 2005 tarkistetun kumppanuussopimuksen[1], jäljempänä ’AKT–EY-kumppanuussopimus’, ja erityisesti sen 15 artiklan 3 kohdan ja 100 artiklan, ottaa huomioon kehitysrahoitusyhteistyön AKT–EY-komitean suosituksen, sekä katsoo seuraavaa: (1) Voidakseen helpottaa omien varojensa lainausta köyhemmille AKT-maille voimakkaasti velkaantuneita köyhiä maita koskevan HIPC-aloitteen tai muiden velanhoitokyvyn parantamiseen tähtäävien kansainvälisten järjestelyjen puitteissa Euroopan investointipankki (EIP) ehdottaa, että AKT–EY-kumppanuussopimuksen liitettä II muutetaan. (2) Toimintatavan johdonmukaisuus EIP:n omien varojen lainauksen ja HIPC-aloitteen välillä edellyttää erityisesti korkotukien osalta joustavuuden lisäämistä, jotta kansainvälisesti sovitut tai vastaavat HIPC-aloitteen velanhoitokykyä koskevat ehdot täyttyisivät. (3) Tällainen määräys on jo olemassa EIP:n AKT–EY-kumppanuussopimuksen liitteessä II olevan 2 artiklan mukaisesti hallinnoimien investointikehyksen varojen osalta. (4) AKT–EY-kumppanuussopimuksen liitteessä II olevaan 1 artiklaan lisättävillä uusilla kohdilla on tarkoitus yhdenmukaistaa EIP:n omia varoja ja investointikehystä koskevat ehdot. (5) AKT–EY-kumppanuussopimuksen liitteessä II olevien 1, 2 ja 4 artiklan uudella tekstillä on tarkoitus yhdenmukaistaa EIP:n omia varoja ja investointikehystä koskevat määräykset HIPC-aloitteen yhteydessä. (6) Tämän vuoksi olisi aiheellista muuttaa AKT–EY-kumppanuussopimuksen liitettä II, ON PÄÄTTÄNYT SEURAAVAA: 1 artikla Muutetaan AKT–EY-kumppanuussopimuksen liite II seuraavasti: (1) Numeroidaan 1 artiklan ensimmäinen kohta numerolla 1 ja lisätään 2, 3 ja 4 kohdat seuraavasti: ”2. Tässä liitteessä tarkoitetut varat korkotukia varten otetaan liitteessä I b olevassa 2 kohdan c alakohdassa tarkoitetusta korkotukimäärärahasta. 3. Korkotuet voidaan pääomittaa tai käyttää avustuksina. Korkotuen määrä, jonka arvo lasketaan lainan suoritusajankohtina, vähennetään liitteessä I b olevan 2 kohdan c alakohdassa määritellystä korkotukimäärärahasta ja maksetaan suoraan EIP:lle. Enintään 10 prosenttia korkotukimäärärahasta voidaan käyttää hankkeisiin liittyvän teknisen avun antamiseen AKT-valtioissa. 4. Nämä ehdot eivät vaikuta ehtoihin, joita AKT-valtioille saatetaan asettaa voimakkaasti velkaantuneita köyhiä maita koskevan HIPC-aloitteen tai muiden velanhoitokyvyn parantamiseen tähtäävien kansainvälisten järjestelyjen puitteissa asetettujen lainarajoitusten perusteella. Jos tällaiset puitteet edellyttävät, että lainan korkoa on alennettava enemmän kuin kolmella prosentilla, kuten kyseisen luvun 2 ja 4 artiklassa sallitaan, EIP pyrkii alentamaan rahoituksen keskimääräisiä kustannuksia osallistumalla soveltuvaan yhteisrahoitukseen muiden avunantajien kanssa. Ellei tätä pidetä mahdollisena, EIP:n lainan korkoa voidaan alentaa HIPC-aloitteessa tai muussa velanhoitokyvyn parantamiseen tähtäävässä kansainvälisessä järjestelyssä vahvistetulle tasolle.”. (2) Korvataan 2 artiklan 7 kohta seuraavasti: ”7. Tavallisia lainoja voidaan myöntää edullisin ehdoin maille, joihin ei sovelleta HIPC-aloitteen tai muun velanhoitokyvyn parantamiseen tähtäävän kansainvälisen järjestelyn puitteissa asetettuja lainarajoituksia, seuraavissa tapauksissa: 1. yksityissektorin kehityksen kannalta välttämättömiin infrastruktuurihankkeisiin vähiten kehittyneissä maissa, selkkauksista toipuvissa maissa ja luonnononnettomuuksista toipuvissa maissa. Tällöin lainan korkoa alennetaan enintään kolmella prosentilla; 2. hankkeisiin, joihin sisältyy rakenneuudistustoimia osana yksityistämistä tai joiden sosiaaliset tai ympäristöön liittyvät edut ovat merkittäviä ja selvästi osoitettavissa. Tällöin lainoille voidaan myöntää korkotukea, jonka määrä ja muoto päätetään hankkeen erityispiirteiden perusteella. Korkotuki on kuitenkin enintään kolme prosenttia. Edellä a ja b alakohdassa tarkoitettujen lainojen lopullinen korko on joka tapauksessa aina vähintään 50 prosenttia viitekorosta.”. (3) Korvataan 4 artiklan 2 kohta seuraavasti: ”2. EIP:n omista varoistaan rahoittamia lainoja myönnetään seuraavin ehdoin: 3. viitekorko on se, jota EIP soveltaa sopimuksen allekirjoituspäivänä tai maksun suorituspäivänä valuuttaa ja takaisinmaksuaikoja koskevien ehtojen osalta samanlaisiin lainoihin; 4. kuitenkin niiden maiden osalta, joihin ei sovelleta HIPC-aloitteen tai muun velanhoitokyvyn parantamiseen tähtäävän kansainvälisen järjestelyn puitteissa asetettuja lainarajoituksia, i) julkisen sektorin hankkeisiin sovelletaan pääsääntöisesti enintään kolmen prosentin korkotukea; ii) tämän liitteen 2 artiklan 7 kohdan b alakohdassa tarkoitetuiksi hankkeiksi katsottaviin yksityissektorin hankkeisiin voidaan soveltaa korkotukia samoin ehdoin kuin kyseisessä kohdassa tarkoitettuihin hankkeisiin. Lopullinen korko on joka tapauksessa aina vähintään 50 prosenttia viitekorosta. 5. EIP:n omista varoistaan rahoittamien lainojen takaisinmaksuaika määräytyy hankkeen taloudellisten ja rahoituksellisten ominaisuuksien perusteella. Lainoihin sisältyy tavallisesti aika, jona lyhennyksiä ei peritä ja joka vahvistetaan hankkeen rakentamisjakson perusteella.”. 2 artikla Tämä päätös tehdään AKT–EY-ministerineuvostossa kirjallisella menettelyllä. Tehty Brysselissä AKT-EY-ministerineuvoston puolesta Puheenjohtaja [1] EUVL L 287, 28.10.2005, s. 4.